stanford-oval/wikipedia huggingface dataset:
Hillel Tokazier
Ura

Hillel Tokazier levytti ensimmäisen sävellyksensä vuonna 1967 (Caj Incorporated -yhtyeen ”Pöytään viereiseen”). Sen jälkeen Tokazier muutti Israeliin ja asui siellä 1970–1975. Tokazier on suurlähettiläs René Nybergin serkku ja pikajuoksija Abraham Tokazierin veljenpoika.
Tokazier on soittanut muun muassa Eero, Jussi & The Boysissa, Boxcarissa ja Tapani Kansan yhtyeessä sekä säveltänyt iskelmä- ja pop-musiikkia esimerkiksi Einille, Marionille,Taiskalle, Tarja Lunnaalle, Heidi Kyrölle, Tapani Kansalle ja Paula Koivuniemelle. Tunnetuimpia Tokazierin sävellyksiä ovat iskelmät ”Teryleeniä” (Upi Sorvali), ”Veikko Nieminen” (Tapani Kansa) ja ”Jos se voisi olla totta” (Satu Pentikäinen).
Vuonna 1983 Tokazier sijoittui neljänneksi Syksyn Sävelessä instrumentaalikappaleellaan ”Iloinen velikulta”. Vuodesta 2001 hänellä oli Jump’n Jive -yhtye yhdessä Jussi Raittisen ja Matti Oilingin kanssa.
Soolotuotanto

Eero & Hille: Good rockin tonight (Hi-Hat, HILP 120, 1976)
Hille Tokazier & Piano (1982)
Iloinen velikulta (1984)
Hillel Tokazier (1987)
Etz chajim (suom. Elämän Puu), Juutalaisen musiikin etnolevy (1989)
Hillel Tokazier & Jumping Rats (1992)
Suurimmat hitit (kokoelma, 1996)
Chalav udvash (suom. Maitoa ja hunajaa), Juutalaisen musiikin etnolevy (1997)
Iloinen pianomies (kokoelma, 1999)
Lauluja elämästä (2003)
Roots (suom. Juuret), Juutalaisen musiikin etnolevy (2003)
Kokoelma Psalmeja ja muita melodioita (kokoelma juutalaista etnomusiikkia, 2006), Uusintapainos 2018
Eero & Hille: Good rockin tonight (uusintajulkaisu, 2007)
Lääke (Hillel Tokazierin hengellinen gospel-levy. Suomenkielinen äänite. 2009)
Kiitos Herralleni (Gospel-levy) Suomenkielinen äänite. (2014)
Juutalainen Maisemani: My Jewish Landscape. Instrumentaalilevy - soolopiano, 2015)
Virsimaisemani            : My  Landscape of Hymns. Instrumental      - soolopiano, 2019)
Kirjallisuutta

Klemettilä, Sinikka: Pianomies Hillel Tokazier.  Tampere:  Päivä, 2019.  ISBN 978-952-475-969-4.
Aiheesta muualla

Hillel Tokazier. Meteli.net.
Heikki Hämäläinen (kauppaneuvos)

Heikki ”Heke” Tapani Hämäläinen (5. huhtikuuta 1966 Juva – 7. elokuuta 2021 Mikkeli) oli Osuuskauppa Suur-Savon toimitusjohtaja (2007–2021) ja Suomen Hiihtoliiton liittovaltuuston puheenjohtaja (2014–2021). Hän sai kauppaneuvoksen arvonimen vuonna 2018. SOK:n hallituksen jäsenenä hän oli 2014–2018. Suomen Hiihtoliitto myönsi lokakuussa 2021 Hämäläiselle postuumisti Hannu Koskivuori -mitalin.
Työura

Hämäläinen valmistui kauppatieteiden maisteriksi vuonna 1990 Jyväskylän yliopistosta kiitettävin tiedoin. Hän suoritti S-Ryhmän kaupallisen kenttäkoulutuksen Osuuskauppa Suur-Savon Mäntyharjun ja Pieksämäen toimipisteissä 1990–1991. Ensimmäinen tehtävä hänellä oli Joroisten S-Marketin päällikkönä 1991–1992, minkä jälkeen hän aloitti elokuussa 1992 nuorimpana Prisman johtajana uudessa Savonlinnan Prismassa. Hänen vastuulleen tuli toukokuussa 1994 myös Mikkelin Prisma 30.6.2000 asti. Etelä-Karjalan Osuuskaupan kaupallisena johtajana hän oli 2000–2002. Aloittaessaan Pohjois-Karjalan Osuuskaupan toimitusjohtajana elokuussa 2002 hän oli nuorin alueosuuskaupanjohtaja. Heinäkuussa 2007 hän siirtyi Osuuskauppa Suur-Savon toimitusjohtajaksi, jossa toimessa hän oli kuolemaansa asti.[lähde? ]
Harrastukset

Hämäläinen oli innokas hiihtäjä ja osallistui myös kilpailuihin koko ikänsä. Nuoruusvuosiltaan hänellä on kaksi SM-mitalia. Hän oli maastohiihdon kansallisen tason hiihtajä saaden lukuisia mitaleja vielä ikämiessarjoissa. Hän harrasti liikuntaa monipuolisesti. Sulkavan Soutuihin hän osallistui 27 kertaa, kirkkovenesarjoissa hänellä on 14 SM-mitalia. Pyöräily oli myös hänen suosikkilajejaan. Mikkelissä järjestettävään Luonteri Pyöräilyyn hän osallistui sen alusta lähtien ollen useana vuotena nopein 40 kilometrin reitillä.[lähde? ]
Aiheesta muualla

Heikki Hämäläisen muistokirjoitus Helsingin Sanomissa
Iltalehden uutinen 19.4.2020
Tesoman uimahalli

| Tesoman uimahalli |
| --- | --- |
 Tesoman uimahalli
Osoite:  Tuomarinkatu 7
Sijainti:  Tesomajärvi, Tampere
Koordinaatit:  61°30′37″N, 23°36′58″E
Rakennustyyppi:  uimahalli
Suunnittelija:  Kalevi Näkki
Omistaja:  Tampereen kaupunki
Bruttoala:  3466
Tilavuus:  16000
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tesoman uimahalli on Tampereen läntisessä Tesomajärven kaupunginosassa sijaitseva uimahalli. Se on valmistunut vuonna 1998 ja on siten Tampereen uusin uimahalli .
Uimahallin pääallas on 25 metriä pitkä ja kuusi rataa leveä teräsallas. Hallissa on lisäksi teräksinen hyppyallas, kylmävesiallas, lastenallas sekä poreallas.
Herra Popper ja pingviinit

| Herra Popper ja pingviinit> Mr. Popper’s Penguins |
| --- | --- |

Ohjaaja:  Mark Waters
Käsikirjoittaja:   Sean Anders  John Morris  Jared Stern 
Perustuu:  Richard ja Florence Atwaterin kirjaan Mr. Popper’s Penguins
Tuottaja:  John Davis
Säveltäjä:  Rolfe Kent
Kuvaaja:  Florian Ballhaus
Leikkaaja:  Bruce Green
Pukusuunnittelija:  Ann Roth
Pääosat:  Jim Carrey
Valmistustiedot
Valmistusmaa:  Yhdysvallat
Tuotantoyhtiö:   Davis Entertainment  Central Casting  20th Century Fox 
Levittäjä:  InterCom Netflix Disney+ 20th Century Studios
Ensi-ilta:   Yhdysvallat 17. kesäkuuta 2011  Suomi 29. heinäkuuta 2011 
Kesto:  95 minuuttia
Alkuperäiskieli:  englanti
Budjetti:  55 miljoonaa dollaria
Tuotto:  178 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Herra Popper ja pingviinit (engl. Mr. Popper’s Penguins) on yhdysvaltalainen komediaelokuva, jonka on tuottanut 20th Century Fox ja jonka pääosassa näyttelee Jim Carrey. Elokuva perustuu samannimiseen kirjaan. Elokuvassa varakas newyorkilainen liikemies Tom Popper (Carrey) perii kuusi pingviiniä. Hänen elämänsä ottaa kuitenkin uuden suunnan, kun hän alkaa muuttaa asuntoaan talviseksi ihmemaaksi. Elokuvan lavasteita vaatineet kohtaukset kuvattiin Steiner Studios -studioilla.
Näyttelijät

| 0 | 1 | 2 |
| --- | --- | --- |
|  Jim Carrey  | … |  Tom Popper   |
|  Carla Gugino  | … |  Amanda Popper   |
|  Madeline Carroll  | … |  Janie Popper   |
|  Maxwell Perry Cotton  | … |  Billy Popper   |
|  Angela Lansbury  | … |  Selma Van Gundy   |
|  Philip Baker Hall  | … |  herra Franklin   |
|  Dominic Chianese  | … |  herra Reader   |
|  Clark Gregg  | … |  Nat Jones   |
|  Ophelia Lovibond  | … |  Pippi   |
|  Henry Kelemen  | … |  nuori Tom Popper #1   |
|  Dylan Clark Marshall  | … |  nuori Tom Popper #2   |
|  Frank Welker  | … |  Captain, Nimrod, Stinky, Lovey, Loudy ja Bitey   |
|  Dee Bradley Baker  | … |  vauvapingviinien äänet   |
Vastaanotto

Rotten Tomatoes -verkkosivustolla elokuva on saanut 48 % hyväksytyn arvosanan. Sivustolla elokuvaa kuvataan "vaisuksi ja täysin ennalta arvattavaksi". Film-O-Holic-sivustolla elokuva puolestaan on saanut yhden tähden viidestä.
Tiheikköluura

| Tiheikköluura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Palloluurat Hylopezus
Laji::  dives
Kaksiosainen nimi
 Hylopezus dives  Salvin, 1865 
Katso myös
   Tiheikköluura Wikispeciesissä   Tiheikköluura Commonsissa 
Infobox OKNimi-testi OKIUCN-testi OK: 
Tiheikköluura (Hylopezus dives) on luurien heimoon kuuluva varpuslintu.
Levinneisyys

Tiheikköluuraa tavataan Kolumbiassa, Costa Ricassa, Hondurasissa, Nicaraguassa ja Panamassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Herjaanlampi

| Herjaanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°41′44″N, 25°36′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.252
Mittaustietoja
Pinnankorkeus:  82,4 m  
Pituus:  710 m  
Leveys:  180 m  
Rantaviiva:  1,664 km  
Pinta-ala:  6,946 ha  
Saaria:  ei saaria 
 fiHerjaanlampi 
Herjaanlampi  on Keski-Suomessa Luhangalla Judinsalon kylän lähellä sijaitseva lampi.
Maantietoa

Lammen pinta-ala on 6,9 hehtaaria, se on 700 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 82,4 metriä mpy.
Tiheikkömetsäkerttunen

| Tiheikkömetsäkerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Metsäkerttuset Bradypterus
Laji::  barratti
Kaksiosainen nimi
 Bradypterus barratti  Sharpe, 1876 
Katso myös
   Tiheikkömetsäkerttunen Wikispeciesissä   Tiheikkömetsäkerttunen Commonsissa 
Infobox OKNimi-testi OKIUCN-testi OK: 
Tiheikkömetsäkerttunen (Bradypterus barratti) on sirkkalintujen heimoon kuuluva varpuslintu.
Levinneisyys

Tiheikkömetsäkerttusta tavataan Lesothossa, Mosambikissa, Etelä-Afrikassa ja Zimbabwessa. Lajin on kuvattu olevan yleinen sopivissa elinympäristöissä ja se on luokiteltu elinvoimaiseksi.
The Oh in Ohio – odottamattomia nautintoja

| The Oh in Ohio – odottamattomia nautintoja> The Oh in Ohio |
| --- | --- |

Ohjaaja:  Billy Kent
Käsikirjoittaja:  Adam Wierzbianski
Tuottaja:   Amy Salko Robertson  Francey Grace  Miranda Bailey 
Säveltäjä:  Bruno Coon
Kuvaaja:  Ramsey Nickell
Leikkaaja:   Michael R. Miller  Paul Bertino 
Pääosat:   Mischa Barton  Danny DeVito  Parker Posey  Paul Rudd 
Valmistustiedot
Valmistusmaa:  Yhdysvallat
Tuotantoyhtiö:   Cold Iron Picture  AV Club of an Ambush Entertainment 
Levittäjä:  Netflix
Ensi-ilta:  2006
Kesto:  91 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Oh in Ohio – odottamattomia nautintoja (The Oh in Ohio) on Billy Kentin ohjaama yhdysvaltalainen komediaelokuva jonka ensi-ilta oli vuonna 2006.
Päärooleissa

| 0 | 1 | 2 |
| --- | --- | --- |
|  Parker Posey  | … |  Priscilla Chase   |
|  Paul Rudd  | … |  Jack Chase   |
|  Mischa Barton  | … |  Kristen Taylor   |
|  Danny DeVito  | … |  Wayne Sianidis   |
|  Keith David  | … |  Coach Popovich   |
|  Liza Minnelli  | … |  Alyssa Donahue   |
|  Heather Graham  | … |  Sex Shopin myyjä   |
Lähde

Leydon, Joe: The Oh in Ohio Variety.  28.3.2006. Viitattu 6.2.2022. (englanniksi)
Thom Mayne

Cooper Union New Academic -rakennus New Yorkissa.
Cooper Union New Academic etelästä.
Thom Mayne (s. 19. tammikuuta 1944) on yhdysvaltalainen arkkitehti, jolle myönnettiin vuonna 2005 Pritzker-palkinto. Hän opiskeli Etelä-Kalifornian ja Harvardin yliopistoissa. Mayne johtaa Morphosis-arkkitehtuuritoimistoa, jonka hän perusti vuonna 1972.
Maynen suunnittelutöitä on muun muassa vuonna 2000 käyttöön otettu Toronton yliopiston Graduate House Kanadassa.
Aiheesta muualla

Kuvia tai muita tiedostoja aiheesta Thom Mayne Wikimedia Commonsissa
Tindra

| Tindra |
| --- | --- |
Nimipäivä:   
– suomenkielinen:  –
– ruotsinkielinen:  20. huhtikuuta
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  pohjoismainen nimi
Infobox OKNimi-testi OK: 
Tindra on skandinaavinen naisen etunimi. Sen voidaan katsoa pohjautuvan ruotsin tindra-verbiin, jonka merkitys on ’kimmeltää’, ’tuikkia’. Islannissa Tindra on feminiininen vastine miehennimelle Tindur.
Ruotsissa ja Suomessa Tindra on alkanut yleistyä tyttölasten nimenä vasta 2000-luvun alussa. Digi- ja väestötietoviraston etunimitilaston mukaan Tindroja on syntynyt vuosina 2000–2009 yhteensä 140 ja vuosina 2010–2019 yhteensä 80. Ennen vuotta 2000 syntyneillä Tindra-nimi on ollut erittäin harvinainen.
Vuodesta 2010 lähtien Tindralla on ollut nimipäivä suomenruotsalaisessa almanakassa 20. huhtikuuta.
Aiheesta muualla

Etunimien taivutus: Tindra (Kotimaisten kielten keskuksen verkkojulkaisu)
Teemu Salonen

Teemu Salonen on suomalainen käsikirjoittaja. Hän on kirjoittanut muun muassa suomalaista saippuasarjaa Salatut elämät vuodesta 2000 sekä Talent Suomen toista tuotantokautta vuonna 2009. Hän on opiskellut joukkoviestintää California State Universityssä.
Hän on toiminut suomalaisen Salatut elämät -saippuasarjan pääkirjoittajana vuodesta 2005. Hän aloitti sarjan parissa tarinakäsikirjoittajana vuonna 2000. Hän on kirjoittanut myös Salattujen elämien internetissä esitettyjä spin-offeja Young Man, Cash Man, Young Girl, Dream Girl sekä Satula. Hän on luonut myös alkuperäisen tarinan sarjan pohjalta tehtyihin elokuviin Nightmare – painajainen merellä ja Nightmare 2 – Painajainen jatkuu yhdessä käsikirjoittaja Tiina Tanskasen kanssa. Vuonna 2009 hän kirjoitti WSOY:n julkaiseman kirjan Romeo ja onnentähti, joka myös pohjautui Salattuihin elämiin.
Käsikirjoitustöitä

Salatut elämät, tarinakäsikirjoittaja (2000–2005)
Salatut elämät, pääkäsikirjoittaja (2005–)
Talent Suomi, käsikirjoittaja (2009)
Nightmare – painajainen merellä, alkuperäinen tarina (2012)
Young Man, Cash Man, käsikirjoittaja (2013)
Young Girl, Dream Girl, käsikirjoittaja (2014)
Nightmare 2 – Painajainen jatkuu, alkuperäinen tarina (2014)
Satula, käsikirjoittaja (2015)
Bikineitä ja timantteja, käsikirjoittaja (2016)
Pihlajakadun tuhmat tädit, käsikirjoittaja (2016–2017)
Pihlajasatu, käsikirjoittaja (2018–2019)
Rantabaari, pääkäsikirjoittaja (2019–)
Aiheesta muualla

Teemu Salosen profiili Käsikirjoittajien killan sivuilla (Arkistoitu – Internet Archive)
Teemu Salonen Elonetissä.
Teemu Salonen Internet Movie Databasessa. (englanniksi)
Salkkarit-käsikirjoittaja paljastaa: Nämä käänteet kuohuttivat katsojia (Arkistoitu – Internet Archive)
Hidden & Dangerous 2

| Hidden & Dangerous 2 |
| --- | --- |

Kehittäjä:  Illusions Softworks
Julkaisija:  Take-Two Interactive Global Star Software Gathering of Developers
Jakelija:  GameStop, GOG.com ja Steam
Suunnittelija:  Radek Havlicek
Säveltäjä:  Michal Szlavik Martin Benes
Pelimoottori:  LS3D
Julkaistu:  21. lokakuuta 2003
Lajityyppi:  ensimmäisen ja kolmannen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 16+
Alusta:  Windows
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Hidden & Dangerous 2 on Illusion Softworksin kehittämä sekä Gathering of Developersin, Take-Two Interactiven ja Global Star Softwaren julkaisema toiseen maailmansotaan sijoittuva ensimmäisen ja kolmannen persoonan ammuntapeli. Peli julkaistiin vuonna 2003, neljä vuotta ensimmäisen Hidden & Dangerous -pelin jälkeen. Pelin hahmoina ovat Special Air Servicen sotilaat, joita valitaan neljä jokaista operaatiota varten, kahdessa osatehtävässä voi pelata vain yhdellä jäsenellä.
Peli eroaa monista muista toiseen maailmansotaan sijoittuvista sotapeleistä realistisella toteutuksellaan sekä strategiaan yksinkertaisen, raskaasti skriptipohjaisen räiskinnän sijaan. H&D:n kaltaisina voidaan pitää Rainbow Six- ja SWAT-pelisarjoja sekä Operation Flashpoint: Cold War Crisisia, joskin pelin strategiset osuudet muistuttavat enemmän ensin mainittuja kuin jälkimmäistä.
Pelaaminen

Pelin tehtävät sijoittuvat Norjaan, Saharaan, Burmaan, Itävaltaan, Normandiaan ja Tšekkiin. Vastustajat ovat enimmäkseen saksalaisia, mutta myös italialaisia, japanilaisia ja venäläisiä.
Yksinpelissä on viisi pelitilaa: campaing, lone wolf, carnage, single map objective ja single map carnage. Campaing-pelitilassa suoritetaan tehtäviä (yleensä) kolmen muun sotilaan ryhmän johtajana toimien. Lone wolf on samanlainen kuin campaing, mutta tehtävät tulee suorittaa vain yhtä sotilasta käyttäen. Carnage-pelitila lisää normaalin kampanjapelin tavoitteisiin jokaisen vihollisen eliminoinnin. Single map objectivessa suoritetaan campaing-tilan tehtäviä yksittäisillä kartoilla. Pelaajan täytyy läpäistä tehtävä, jotta hän saa kartan single map objective -tilaan. Single map carnagessa pelataan yksittäisillä kartoilla, niin kuin single map objectivessa.
Moninpelissä on kolme pelitilaa: occupation, objective match ja deathmatch. Occupationissa vallataan vihollisen alueita. Objective-matchissa pelataan kampanja-tyylisiä tehtäviä, joissa on tiettyjä tavoitteita vihollisten tappamisen lisäksi. Joukkue joka suorittaa ensiksi kaikki tehtävänsä tai tappaa kaikki viholliset, voittaa. Deathmatch on perinteinen kaikki vastaan kaikki -kilpailu; voittaja on se, joka tappaa eniten muita pelaajia. Lisäosassa on myös co-operative, jossa mennään tehtäviä läpi kavereiden kanssa.
Pelin aikana muita ryhmän jäseniä voi komentaa tarkasti joko reaaliaikaisesti, tai niin että toiminta pysähtyy taktiseen karttanäkymään siirryttäessä. Ohjattavan hahmon vaihtaminen kesken pelin onnistuu myös.
Aiheesta muualla

http://www.globalstarsoftware.com/hd2/ (Arkistoitu – Internet Archive)
The Omen (vuoden 2006 elokuva)

| The Omen |
| --- | --- |

Ohjaaja:  John Moore
Käsikirjoittaja:  David Seltzer
Tuottaja:  John Moore
Säveltäjä:  Marco Beltrami
Kuvaaja:  Jonathan Sela
Leikkaaja:  Dan Zimmerman
Pääosat:   Liev Schreiber  Julia Stiles  Mia Farrow 
Valmistustiedot
Valmistusmaa:  Yhdysvallat
Tuotantoyhtiö:   Twentieth Century Fox Film Corporation  20th Century Fox 
Levittäjä:  InterCom Netflix Disney+
Ensi-ilta:  6. kesäkuuta 2006
Kesto:  110 minuuttia
Alkuperäiskieli:  englanti
Budjetti:  25 000 000 USD
Tuotto:  119 498 909 USD
Aiheesta muualla
IMDb 
Elonet
AllMovie
Infobox OKNimi-testi OK: 
The Omen on John Mooren ohjaama kauhuelokuva vuodelta 2006. Elokuva on uudelleenfilmatisointi vuoden 1976 Ennustus-elokuvalle.
Rooleissa

| 0 | 1 | 2 |
| --- | --- | --- |
|  Liev Schreiber   | … |  Robert Thorn   |
|  Julia Stiles   | … |  Katherine Thorn   |
|  Seamus Davey-Fitzpatrick   | … |  Damien Thorn   |
|  David Thewlis   | … |  Keith Jennings   |
|  Mia Farrow   | … |  Mrs. Baylock   |
|  Pete Postlethwaite   | … |  Isä Brennan   |
|  Michael Gambon   | … |  Bugenhagen   |
Arvioita

Ilta-Sanomien Timo Kuismin totesi (2010), että ”tarjolla on tuttua uskonnollissävytteistä kauhuhuttua, joka tyylikkäästä toteutuksesta huolimatta häviää alkuperäisversiolle”.
Toivo Armas Putkonen

Toivo Armas Putkonen (1912 Viipuri – 25. maaliskuuta 1980 Espoo) oli suomalainen lintutieteilijä ja opettaja.
T.A. Putkonen kirjoitti ylioppilaaksi Viipurin reaalilyseossa 1931. Hän suoritti filosofian kandidaatin tutkinnon 1936 ja sai maisterin arvon 1937. Hän opetti biologiaa ja maantietoa vuosikymmeniä, ensin Uuraan yhteiskoulussa ja 1939 Helsingin toisessa suomalaisessa lyseossa. 1940 hän meni Imatran yhteiskouluun, jossa hän työskenteli eläkkeelle jäämiseensä saakka, vuodesta 1950 alkaen koulun rehtorina. Putkonen osallistui sekä talvisotaan että jatkosotaan.
Putkonen tutki Viipurin seudun linnustoa ja julkaisi tutkielmansa 1942 Vanamon Annales Zoologici-sarjassa. Hän tarkkaili lintuja Äyräpäänjärvellä 1935–1937 sekä keräsi laajan lintuhavaintoarkiston Karjalan kannaksen alueelta. Putkonen perehtyi tutkimuksissaan erityisesti puukiipijään, mutta ei koskaan julkaissut aiheesta.
Tess Harper

| Tess Harper> Henkilötiedot |
| --- | --- |
Syntynyt: 15. elokuuta 1950 (ikä 74) Mammoth Spring, Arkansas, Yhdysvallat
Ammatti:  näyttelijä
Puoliso:  Ken Harper (1971–1976)
Näyttelijä
Aktiivisena:  1983–
Aiheesta muualla
IMDb 
Elonet
Tess Harper (s. 15. elokuuta, 1950 Mammoth Spring, Arkansas, Yhdysvallat ) on yhdysvaltalainen näyttelijä. Hän sai parhaan naissivuosan Golden Globe -ehdokkuuden ensimmäisestä elokuvaroolistaan elokuvassa Kantrin kaipuu (1986) ja parhaan naissivuosan Oscar-ehdokkuuden roolistaan elokuvassa Kolme sydäntä (1986). Hän on näytellyt myös muun muassa elokuvissa Texas Patrol (1984), Ishtar (1987), Sukulaisrakkautta (1988) ja Menetetty maa (2007).
Aiheesta muualla

Tess Harper Internet Movie Databasessa. (englanniksi)
Herisau

| Herisau |
| --- | --- |
 Herisau sijaitsee kumpuilevassa Mittellandissa.
 vaakuna
 Herisau sijaitsee Koillis-Sveitsissä.
 Koordinaatit: 47°23′N, 9°16′E 
Valtio:   Sveitsi
Kantoni:  Appenzell Ausserrhoden
Pinta-ala:  
 – Kokonaispinta-ala:  25,20 km²
Korkeus:  588–995 m
Väkiluku (31.12.2018)  (vakinaiset asukkaat):  15 745
 – Väestötiheys:  625 as./km²
 
 www.herisau.ch 
Infobox OKVirheellinen NIMI-arvo: 
Herisau on kaupunki Koillis-Sveitsissä. Se on Appenzell Ausserrhodenin kantonin hallinnollinen pääpaikka, vaikka kantonilla ei olekaan virallista pääkaupunkia. Kaupungissa on vajaat 16 000 asukasta.
Sijainti

Herisau sijaitsee kumpuilevalla Mittellandin tasankoalueella, Sankt Gallenin lounaispuolella. Glattjoki halkoo alueen.
Liikenne

Schweizerische Südostbahnin Sankt Gallen – Wattwil -rautatie sekä Appenzeller Bahnenin Gossau–Appenzell-rata kulkevat Herisaun kautta. Valtatie 8 kulkee Herisaun kautta ja moottoritie A7 ohittaa kaupungin pohjoispuolelta.
Tunnettuja herisaulaisia

Beat Hefti, kelkkailija
Timo Meier, jääkiekkoilija
Hans-Rudolf Merz, poliitikko
Robert Walser, kirjailija.
Aiheesta muualla

Kuvia tai muita tiedostoja aiheesta Herisau Wikimedia Commonsissa
Fuchs, Thomas: Herisau (Sveitsin historiallisen tietosanakirjan web-sivut) Historisches Lexikon der Schweiz (HLS).  22.8.2008. Bern:  Stiftung HLS. (saksaksi), (ranskaksi), (italiaksi)
Talley Defense Systems

Talley Defense Systems on 1960 perustettu yhdysvaltalainen puolustusvälineyritys, joka valmistaa pääasiassa panssarintorjuntaan käytettäviä sinkoja, rypälepommeja sekä bunkkerinmurtamiseen käytettäviä sinkoja. Yhtiön osti vuoden 2006 lopulla tytäryhtiökseen Nammo AS, joka on Norjan valtion ja pääasiassa suomalaisomisteisen Patria Oyj:n keskenään puoliksi omistama yhtiö sen jälkeen kun ruotsalainen Saab AB myi siitä osuutensa.
Tuotanto

M72 LAW:n ammus (kevyt kertasinko)
FTG, CPR, HEDP, HEAA, NE (sinko)
SMAW-D (raskas bunkkerikertasinko)
kuorma-ammus (risteilyohjus)
ACA2P-ammus (kenttätykki)
Aiheesta muualla

Talley Defense Systems  (Arkistoitu – Internet Archive)
66 mm:n kevyen singon, M72-LAW:n, ammus
Hey Ya!

| ”Hey Ya!” Outkast |
| --- | --- | --- |

Singlen tiedot
 Albumilta: Speakerboxxx/The Love Below
 Äänitetty : 2002: Stankonia Studios, Tree Sound Studios, Larrabee Sound Studios
 Julkaistu: 2003
 Formaatti: CD, 7" vinyyli, 12" vinyyli
 Tekijä(t): André 3000
 Tuottaja(t): André 3000
 Tyylilaji: vaihtoehtoinen hip hop, funk
 Kesto: 03.55
 Levy-yhtiö: LaFace
Listasijoitukset
  Yhdysvallat – 1. (Billboard)  Iso-Britannia – 3. Kts. lisää listasijoituksia
Outkastin muut singlet
| ”The Way You Move” 2003 | ”Hey Ya!” 2003 | ”Roses” 2004 |
Hey Ya! on André 3000:n kirjoittama ja tuottama kappale hip hop -yhtye Outkastin The Love Below -albumille, joka julkaistiin tupla-albumi Speakerboxxx/The Love Below’n toisena puoliskona. Funkista ja rockista vaikutteita saaneen kappaleen musiikkivideossa André 3000 näyttelee kahdeksaa hahmoa, joiden esiintyminen muistuttaa The Beatlesin vuoden 1964 esiintymistä The Ed Sullivan Show’ssa. Kriitikot kehuivat kappaletta, ja se palkittiin Grammylla Best Urban/Alternative Performance -kategoriassa vuonna 2004.
LaFace Records julkaisi ”Hey Ya!:n” syyskuussa 2003 yhtä aikaa Outkastin toisen jäsenen, Big Boin tekemän ”The Way You Move” -singlen kanssa. ”Hey Ya!:sta” tuli kaupallinen menestys: kappale saavutti kärkisijoja lähes jokaisella listalla, jonne se selviytyi. Se nousi usean maan singlelistan kärkeen ja säilyi Billboard Hot 100 -listan kärjessä yhdeksän viikkoa. Myöhemmin kappale sijoittui 20. menestyneimmäksi 2000-vuosikymmenen kappaleeksi Billboard Hot 100 Songs of the Decade -yhteenvedossa. Polaroid-yhtiö käytti hyväkseen markkinoinnissaan kappaleen lausetta "Shake it like a Polaroid picture" (suom. Heiluta sitä kuin pikakameran kuvaa).